আমি আরবি ভাষায় পারদর্শী নই, আবার সৌদিরা ইংরেজিতে খুব একটা সামলে উঠতে পারেনা; অথচ তারা অনেকেই সাহায্যপরায়ণ। ঠিকমতো বুঝাতে পারলে সাহায্য করবেই। আমার প্রথম দিনে বিমান বন্দরে ইমিগ্রেশন কর্মকর্তা পাসপোর্টে আরবিতে বর্ডার নম্বর ভুল লিখে ফেলেন। কিন্তু আমি যখন STC SIM Card কিনতে যাই তখনই তা অপারেটিং কর্মকর্তার নজরে আসে এবং তিনি আমাকে ইমিগ্রেশন ডেস্ক থেকে পূণরায় নম্বরটির সঠিকতা যাচাই করতে ইমিগ্রেশন পুলিশের নিকট নিয়ে যান। পরবর্তীতে পুলিশের সহায়তায় আমার পাসপোর্টে বর্ডার নম্বর সঠিকভাবে ইমিগ্রেশন কর্মকর্তা লিখে দেন এবং অনাকাঙ্ক্ষিত ভুলের জন্য ক্ষমা প্রার্থনা করেন।